Eestis kasutatakse praegu piima eest maksmisel baasnäitajate süsteemi ja vastavalt piima koostisele juurde- ja mahaarvamist. Tööstus  fikseerib hinna baasilise rasva- ja valgusisaldusega piima kohta ja juurde- või mahaarvamise tasu iga täiendava või puuduoleva protsendi kohta. Selline süsteem on küll lihtsalt arusaadav, kuid tootja jaoks puudub selgus, kuidas baashind on saadud ja tööstus ei maksa piima eest tegelikult vastavalt sellele, kuidas ta piima turul väärindab.